Diari Oficial de la Generalitat Valenciana


Sumari del DOGV 4239, del 30-04-2002 (2002/4076)

ACORD de 11 de març de 2002, de la Comissió Territorial d'Urbanisme d'Alacant, relatiu a la modificació puntual núm. 2 de les Normes Subsidiàries, promoguda per l'Ajuntament.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4076


Data del document
:   11-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alacant
    * pla d'urbanisme

ACORD de 11 de març de 2002, de la Comissió Territorial d'Urbanisme d'Alacant, relatiu a la modificació puntual núm. 2 de les Normes Subsidiàries, promoguda per l'Ajuntament. [2002/4076]
  
Vist l'expedient de referència i sobre la base dels següents antecedents i consideracions:
  
Antecedents de fet
  
Primer
  
L'assumpte de referència es va sotmetre a informació pública durant un mes mitjançant Acord del ple de l'Ajuntament, del dia 16 de novembre del 2000, i es va publicar l'anunci en el Diari Oficial de la Generalitat Valenciana, de 17 de gener de 2001, i en un dels diaris de major difusió provincial, el dia 28 de desembre de 2000. Durant el pertinent període d'exposició pública es va presentar una al·legació que va ser estimada en part. El projecte es va aprovar, provisionalment, pel mateix òrgan amb data 14 de juny de 2001.
  
Segon
  
La documentació està integrada per memòria informativa i justificativa i plans d'informació i d'ordenació.
  
Tercer
  
L'objecte de l'expedient és la modificació de la tipologia edificatòria en un àmbit classificat per l'instrument de planejament vigent com a sòl urbà en clau 11-c. Per a aquesta clau, el tipus d'ordenació establida, en el Pla General, és el d'alineació a vial, amb una alçària màxima permesa de PB+4 (alçària reguladora màxima de 18,30 m) i alçària mínima permesa de PB+2 (alçària reguladora màxima de 12,20 m) i edificabilitat de 2,5 m²/m².
  
Fonamentalment redueix les alçàries màxima i mínima permesa introduint la clau 11-e a tot l'àmbit, amb una alçària màxima permesa de PB+2 (alçària reguladora màxima de 12,20 m) i alçària mínima permesa de PB (alçària reguladora màxima de 4,20 m), i s'ordena volumètricament l'edificabilitat segons plantes i es permet la conservació dels jardins que hi ha davant i que donen al vial públic.
  
La modificació pretesa es justifica segons un criteri d'una certa conservació del caràcter i la tipologia inicialment existent en l'àmbit.
  
Consideracions tecnicojurídiques
  
Primera
  
La tramitació ha sigut de conformitat amb el que estableix l'article 38, per remissió del 55.1 i els concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU.
  
Tercera
  
Les determinacions contingudes en el present expedient es consideren genèricament correctes, des del punt de vista de les exigències de política urbanística i territorial de la Generalitat Valenciana, tal com s'arreplega en l'article 40 de la LRAU, no obstant això es formulen les següents observacions i s'assenyala, expressament, que els possibles drets indemnitzatoris que es puguen originar en la modificació proposada seran a càrrec de l'Ajuntament, promotor de la modificació.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament la modificació puntual núm. 2 del Pla General en el c/ Sol i a l'entorn del municipi del Campello.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de Normes Urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.